Ulun handak bakisah soal rumah unik di Banjarmasin. Ulun nih aslinya Bugis, jadi di Banjarmasin ni ulun statusnya parantau. Pasnya tu parantau di Kabupaten Barito Kuala pang.
Ulun parak 6 tahunan sudah badiam di Kalimantan ni. Ulun tulak sorangan ka sini gasan bagawi. Banyak banar pian hal nang unik nih di sini. Balain banar lawan di Makassar tuh.
Mulai dari acara kawinannya, nang kalo kita datang, makanannya tuh sudah disiapakan nang ampun acara. Ada piring-piring sudah bajajar ba-isi iwak atawa sayuran. Tinggal kita ja lagi handak manambahi nasi saapakah (itu mun isiannya ayam atawa daging), ditambahi kuah kah (mun isiannya soto Banjar), atau ditambahi bumbu kacang mun isiannya gagaduh.
Amunnya di kampung ulun prasmanan aja kayak biasa. Balum lagi ada mejanya pulang. Di Makassar kursi ja nang ada.
Nah, imbah tuh ada lagi nang unik, rumah maapung di Banjar.
Amun rumahnya nang maapung ni dari kayu rancak ja lo kita lihat di tivi-tivi tu rajin. Tapi ngini rumahnya rumah batu. Pamulaan ulun malihat tu rasa takajut banar tu pang.
Pas waktu sakitar satahunan di Banjar dulu, kawan ulun minta tulungi. Sidin handak minta kawani malihat rumah di perumahan parak wadah kami bagawi. Nah pas ulun lihati, rumah-rumahnya tuh maapung sabarataan. Padahal itu rumah batu nang basemen tuh, lain rumah nang dari kayu.
Di bawah rumahnya tuh kayu ulin ja nang ada. Tapi jar Mama ulun kayu ulin tu dasar kuat pang, apalagi bila tarandam banyu, makinnya bakuat jar.
Jadi dasarnya di Banjarmasin tuh kota rawa, kota saribu sungai jar urang. Sabarataan ditimbuk kalau handak mambangun apa-apa tuh.
Wadah bagawi ulun sekitar 8 hektar ditimbuk barataan gasan gadung-gadungnya. Jadi kada talalu kalihatan rawanya.
Nah di parumahan ni, kalo kita handak manukar rumah, bujuran nukar di atas rawa tuh pang. Jadi kadada jambatan atawa halamannya. Kita manimbuk sorang atawa baulah sorang tambahan ambin panggungnya.
Lumayan pulang harganya gasan manimbuk tuh, pas tabarungan ulun manikah lawan kawan bagawi. Kami nukar rumah di sini. Jadi kami mamasan tanah gasan manimbuk supaya kawa masuk rumah lawan supaya kawa mamarkir motor.
Unik pang dah. Di kampung ulun, rumah nang mamakai tihang kayu tuh rumah kayu ja. Kadada ruamh batu nang kaya ngini. Rumah panggung di kampung ulun di atas tanah, tinggi ka atas.
Di sini unik, rumahnya randah aja panggungnya. Banyu di bawahnya.
Ka sini nah lihati.
Nang manulis : Tri (10% ja Banjarnya)
Nang menterjemah akan : irabooklover.com
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn